عمران الحق چوہان

عمران الحق چوہان Imran ul Haq Chauhan (پیدائش۔ 24 فروری 1964. چنیوٹ، پنجاب، پاکستان) پاکستانی مصنف اور مترجم ہیں جو اپنے سفر ناموں اور عالمی ادبی شاہکاروں کے ترجموں سے جانے جاتے ہیں۔
 صحافتی زندگی 
بسلسلہ تعلیم یونیورسٹی آف پنجاب ، لاہور میں ایل ایل بی کے دا خلے کے دوران صحافت کا آغاز روزنامہ جنگ سے کیا۔ بعد ازاں روزنامہ پاکستان اور روزنامہ دن میں بھی کام کیا۔روزنامہ پاکستان میں "حدیث دل" کے عنوان سے کالم نگاری بھی کی۔

 ادبی زندگی 
ان کا  پہلا ترجمہ میلکم ایکس کی سوانح عمری، "گہر ہونے تک" کے عنوان سے  ہے۔اس کے بعد پاکستان کے شمالی علاقوں کا سفر نامہ "بستی بستی پربت پربت"  لکھا۔انگریزی ناول ROOTS  کاترجمہ "اساس" کے عنوان سے کیا۔وادی ہنزہ کا سفر نامہ "ہنزہ کے رات دن" 2020 میں شائع ہوا۔امریکی ادیب جان سٹائن بیک کے عظیم ناول The Grapes of Wrath کا ترجمہ "کشت ستم" کے عنوان سے طبع ہوا۔